פורסם: 14/06/2020. אבות למען צדק מוחה על שחרורה למעצר בית של הגננת המתעללת כרמל מעודה. תנועת אבות למען צדק מתריעה בפני הנהלת בתי המשפט בפני אובדן אמון הציבור בהחלטות בתי המשפט. החלטת בית המשפט המחוזי לשחרר את הגננת המתעללת כרמל מעודה למעצר בית, אינה מתיישבת עם מעשיה הנפשעים. לצערנו בתי המשפט נוהגים בענישה מקלה במקרי התעללות בפעוטות ובקטינים המבוצעים בידי נשים. רק בשנה האחרונה נחשפנו למציאות המזעזעת ומבדיקה קצרה עולה, כי בשנה נפתחים בממוצע בין 70-80 תיקים במשטרה בגין פגיעה/התעללות בקטינים בידי גננות/מטפלות/סייעות. מרבית התלונות נסגרות ללא הגשת כתב אישום או בעסקאות טיעון לא ראויות. לפרקליטות ולבתי המשפט אחריות בהרתעתן של הפוגעות בילדינו ובחסרי הישע ובמקרה דנן אין הרתעה. העדר ענישה מרתיעה, משמעותה היא אחת, עידוד עקיף להתעללות ופגיעה בקטינים. מדיניות התביעה והפסיקה בכל הנוגע לפגיעה בחסרי ישע חייבת להשתנות וחייבת להיות מרתיעה על הצד הגבוה במדרג הענישה וללא הבדל מגדרי. מעשיה של הגננת המתעללת, כרמל מעודה, אינם מוטלים בספק ולעניות דעתנו, מקומה במעצר עד תום ההליכים. חייהם של אותם קטינים בהם פגעה נהרסו, נפשם הצעירה נפגעה, חלקם יטופלו במהלך כל חייהם ואחרים לא יצאו מהפגיעה הקשה. את המגיפה הזאת חייבים לעצור כאן ועכשיו. דוברות העמותה.